Izvor: N1

Premijer Srbije Aleksandar Vučić izjavio je da Srbija ne odustaje od vojne neutralnosti i da je snaga Srbija što ne mijenja svoju politiku.

"Nisam od onih što kao odu u Moskvu govore jedno, a kad odu u Washington govore drugo. U Moskvi kažem da smo mi na europskom putu, u Washingtonu kažem da nećemo uvoditi sankcije Ruskoj federaciji. To je naša politika", rekao je Vučić za Radio-televiziju Srbije.

VEZANE VIJESTI Šest ruskih aviona MiG-29 do kraja ožujka u Srbiji

Vučić je rekao da Srbija MiG-ove 29 iz Rusije dobiva "potpuno besplatno", a da će platiti samo rakete (zrak- zraki zrak- zemlja) koje želi imati.

On je rekao da će s nabavljenim MiG-ovima Srbija moći zaštititi "gradove, sela i mostove", ali da nema namjeru voditi bilo kakve ofanzivne ratove i sukobe.

"Mi smo ovo napravili bismo zaštitili našu djecu i da bismo im garantirali budućnost. Mnogo smo srpskih glava izgubli", rekao je premijer Srbije.

On je dodao da je on MiG-ove 29 tražio u više navrata od predsjednika Rusije Vladimira Putina, zato što "brine o budućnosti Srbije".

"Naš narod onakvu sudbinu kakvu je doživljavao 1995. i 1999. godine više neće doživjeti. Rekao sam da se Oluja i Bljesak više nikad neće dogoditi", rekao je Vučić i dodao da je Srbija mnogo naučila iz svojih grešaka i da ima drugačiju i bolju budućnost.

Izvanredni izbori s predsjedničkim, ako ih bude

Vučić je izjavio da će izvanredni parlamentarni izbori u Srbiji, ako budu raspisani, biti istovremeno s predsjedničkim, na proljeće iduće godine.

"U istom danu bi bili (predsjednički i parlamentarni izbori), ako ih bude bilo", rekao je Vučić.

Po njegovim riječima, u državnom budžetu je novac namijenjen za predsedničke izbore i zato nema potrebe za dodatnim izdvajanjem za izvanredne parlamentarne izbore.

Vučić koji je lider Srpske napredne stranke, rekao je da se "ne bavi anketama, već svakodnevnim radom u Vladi" i da će kampanji za predsjedničke izbore posvetiti "nekih 25 dana".

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.